Víðimelsbræður luku verki sínu við sjóvarnargarðinn í Búðardal á óvenjulegan hátt er þeir buðu Dalamönnum til skemmtunar í Dalabúð sl. fimmtudag sem endaði með glæsilegri flugeldasýningu . Þar stigu heimamenn á stokk , einsöngvarar , harmonikkuleikarar og síðan komu Álftagerðisbræður úr Skagafirðinum til að skemmta heimamönnum með söng sínum . Haft var á orði að sjaldgæft væri að verktaki lyki verkum sínum á þennan hátt og sveitarfélagið ætti að frá Víðimelsbræður til sem flestra verka . Menningin hefur sannarlega blómstrað í Dölunum að undanförnu . Laugardaginn áður höfðu Söngbræður troðfyllt félagsheimilið Dalabúð og laugardaginn á eftir var Vorboðinn með sína skemmtun . Ekki slæmt að ganga út í vorið með ljúfa tóna í eyrunum .